text: Så kom regnen
  28 juli 2018 kl. 17.12
  Nu dækker regnen hele Jylland, og flere steder er der tale om skybrud, fortæller DMI
  Det er længe siden det har regnet, men nu får vi altså vand, om det forslår vil vise sig.
  Det er især det sydlige og sydvestlige Jylland, der bliver ramt.
  Enkelte steder har der været tale om skybrud, fortæller Henning Gisselø fra Danmarks Meteorologiske Institut. Skybrud er når der falder mere end 15 millimeter på en halv time.
  - Der skal nok komme regn til alle, men antallet af millimeter bliver størst i Sønderjylland, fortæller Henning Gisselø
  Uvejret har været ledsagte  af regn og torden, og man skal lige tage sine forholdsregler, hvis man bliver overrasket ude i det fri.
  
  